ChatGPT

ChatGPT on OpenAI:n marraskuussa 2022 lanseeraama keskustelubotti ja virtuaaliavustaja. ChatGPT:tä voi lisäksi käyttää voimakkaana tuottavuustyökaluna hyvin monenlaisissa tarpeissa. Se on rakennettu OpenAI:n suurten GPT-kielimallien (Generative Pre-trained Transformer) päälle. 

ChatGPT julkaistiin prototyyppinä 30. marraskuuta 2022, ja se keräsi nopeasti huomiota yksityiskohtaisilla vastauksillaan monilla tietoalueilla. Sen vaihteleva faktatarkkuus todettiin merkittäväksi haitaksi. ChatGPT:n julkaisun jälkeen OpenAI:n arvoksi arvioitiin noin 29 miljardia dollaria.

Ominaisuudet ja rajoitukset 
Vaikka chatbotin päätehtävä on jäljitellä ihmiskeskustelijaa, toimittajat ovat myös panneet merkille ChatGPT:n monipuolisuuden mukaan lukien sen kyvyn kirjoittaa ja korjata tietokoneohjelmia, säveltää musiikkia, kirjoittaa satuja ja oppilaiden esseitä, vastata koekysymyksiin (joskus kokeesta riippuen tasolla, joka on keskimääräistä kokeentekijää korkeampi), kirjoittaa runoja ja laulujen sanoituksia, pelata pelejä, kuten ristinollaa, ja simuloida pankkiautomaattia.

Verrattuna edeltäjäänsä, InstructGPT:hen, ChatGPT yrittää vähentää haitallisia ja petollisia vastauksia. ChatGPT tunnustaa kysymyksen kontrafaktuaalisen luonteen ja muotoilee vastauksensa hypoteettiseksi pohdinnaksi. Palvelun käyttö on rajoitettua seuraavissa maissa: Kiina, Venäjä, Valko-Venäjä, Afganistan, Venezuela, Iran ja Ukraina.

Toisin kuin useimmat chatbotit, ChatGPT muistaa aiemmat kehotteet, jotka sille annettiin samassa keskustelussa. Toimittajat ovat ehdottaneet, että tämä voisi mahdollistaa ChatGPT:n käytön henkilökohtaisena terapeuttina. Loukkaavien vastausten estämiseksi kyselyt suodatetaan OpenAI:n koko yrityksen kattavan moderointisovellusliittymän läpi ja esimerkiksi mahdollisesti rasistiset tai seksistiset viestit hylätään.

ChatGPT kärsii useista rajoituksista. OpenAI myönsi, että ChatGPT ”kirjoittaa joskus uskottavalta kuulostavia, mutta vääriä tai järjettömiä vastauksia”. Tämä käyttäytyminen on yleistä suurille kielimalleille, ja sitä kutsutaan hallusinoinniksi ().
ChatGPT:n palkitsemismalli, joka on suunniteltu ihmisen valvonnan ympärille, voidaan ylioptimoida ja siten heikentää suorituskykyä, mikä tunnetaan myös nimellä Goodhartin laki. ChatGPT:llä on rajoitetusti tietoa vuoden 2021 jälkeen sattuneista tapahtumista. 

ChatGPT pystyy tuottamaan tekstiä periaatteessa millä tahansa kielellä. Sitä on kuitenkin koulutusvaiheessa optimoitu ainoastaan hyvän englannin kielen tuottamiseen, joten se tekee usein esimerkiksi suomenkielisissä keskusteluissa kieliopillisia virheitä. Islannin valtio on työskennellyt OpenAI:n kanssa tehdäkseen uusimmasta GPT-4-teköälymallista englannin lisäksi sujuvasti islanninkielisen.

Palvelu 

ChatGPT:n lanseerasi 30. marraskuuta 2022 San Franciscossa toimiva OpenAI, joka on myös julkaissut DALL·E 2:n ja Whisper AI:n. Palvelu lanseerattiin aluksi ilmaiseksi, minkä jälkeen se oli tarkoitus saada tuottamaan voittoa. 4. joulukuuta 2022 mennessä ChatGPT:llä oli jo yli miljoona käyttäjää. Tammikuussa 2023 ChatGPT saavutti yli 100 miljoonaa käyttäjää, mikä teki siitä historian nopeimmin kasvavan kuluttajasovelluksen tähän mennessä. CNBC kirjoitti 15. joulukuuta 2022, että palvelu ”kaatuu edelleen silloin tällöin”. Lisäksi ilmaispalvelun saatavuutta rajoitetaan korkeiden käyttäjämääräpiikkien aikana. Tammikuussa 2023 palvelun ollessa käytössä vasteaika oli tyypillisesti alle viisi sekuntia.

OpenAI:n vierailevan tutkijan Scott Aaronsonin mukaan OpenAI kehittää työkalua, joka yrittää digitaalisesti vesileimata sen tekstintuotantojärjestelmiä pahantahtoisten toimijoiden käytön torjumiseksi esimerkiksi akateemiseen plagiointiin tai roskapostin luomiseen. Yhtiö varoittaa, että tämä työkalu, tuottaa ”todennäköisesti paljon vääriä positiivisia ja negatiivisia tuloksia, joskus suurella varmuudella.” The Atlantic -lehden esimerkki osoitti, että ”kun ohjelmistolle annettiin 1. Mooseksen kirjan ensimmäiset rivit, se väitti, että teksti on todennäköisesti tekoälyn tuottamaa.”

Helmikuussa 2023 OpenAI alkoi hyväksyä rekisteröintejä ChatGPT Plus -nimiseen premium-palveluun, jonka kuukausihinta on 20 dollaria.

GPT-4 

14. maaliskuuta 2023 OpenAI julkaisi uuden GPT-4-kielimallin ChatGPT Plus -käyttäjien käyttöön. Palvelussa on kuitenkin 25 viestin maksimirajoitus kerran kolmessa tunnissa, sillä GPT-4:n suorituskustannukset ovat huomattavasti GPT-3.5:tä suuremmat. GPT-4 aiotaan myöhemmin julkaista laajemman yleisön käyttöön.

Microsoftin tutkijoiden tekemä maaliskuun 2023 lopussa julkaistu raportti, joka analysoi GPT-4 -kielimallia, paljastaa merkittäviä edistysaskeleita yleisälykkään tekoälyn luomisessa. Tutkimuksessa tarkastellaan mallin kehkeytyviä ominaisuuksia ja sen suorituskykyä erilaisissa tehtävissä. Tutkijoilla oli pääsy GPT-4:ään jo sen varhaisessa kehitysvaiheessa, alkaen vuoden 2022 lokakuusta. He työskentelivät mallin rajoittamattoman version kanssa, mikä mahdollisti kokeilujen suorittamisen noin kuuden kuukauden ajan ennen hienosäädetyn GPT-4:n julkaisua. Raportin mukaan GPT-4 pystyy tehokkaasti ratkaisemaan monimutkaisia matemaattisia ongelmia, läpäisemään teknisiä haastattelukokeita, mahdollisesti pätevöitymään ohjelmistosuunnittelijan tehtäviin ja jopa kehittämään toimivia 3D-pelejä. Se pystyy myös käyttämään ulkoisia työkaluja minimaalisella ohjeistuksella, mikä on merkittävä parannus edeltäjäänsä GPT-3.5:een verrattuna. Esimerkkejä ovat laskimen käyttö ja tekstin muuttaminen kuviksi. Työkalujen avulla se pystyy menestyksekkäästi toimimaan henkilökohtaisena avustajana, suorittaen itsenäisesti tehtäviä kuten kalenterin hallintaa, illallisten varaamista ja sähköpostien lähettämistä. Sen on myös osoitettu olevan hyödyllinen käytännön ongelmien, kuten vuotavan hanan, diagnosoimisessa ja ratkaisussa, ja sillä on vaikuttava kyky rakentaa ”päänsisäisiä” karttoja fyysisistä tiloista.

Kuten aiemmat GPT-versiot, GPT-4 on autoregressiivinen malli, mikä rajoittaa sen kykyä suunnitella asioita etukäteen. Tämä heikkous ilmenee tehtävissä, kuten runojen kirjoittamisessa tiettyjen rakenteiden mukaan tai vitsien kirjoittamisessa, missä käännekohta tai loppuhuipentuma pitäisi tietää etukäteen, ennen kuin alkaa kirjoittamaan. Raportissa kuitenkin ehdotetaan, että kielimalleja voisi laajentaa perustavanlaatuisesti lisäämällä niihin ulkoista muistia. Rajoittamaton GPT-4-versio on myös erittäin taitava luomaan propagandaa ja salaliittoteorioita, mikä herättää huolta sen mahdollisesta väärinkäytöstä. Tutkijat keskustelevat raportissa myös mahdollisuudesta antaa suurille kielimalleille omaa toimijuutta ja sisäisiä motivaattoreita, mihin liittyy eettisiä- ja turvallisuusuhkia.

ChatGPT plugins 
23. maaliskuuta 2023 OpenAI ilmoitti lisäävänsä liitännäistuen ChatGPT-sovellukseen. Siihen sisältyy sekä virallisia OpenAI:n tekemiä liitännäisiä, kuten verkkoselailumahdollisuuden ja koodin suorittamisen suoraan chat-ikkunan sisällä, sekä ulkopuolisten kehittäjien liitännäisiä kuten Expedian, OpenTablen, Zapierin, Shopifyn, Slackin ja Wolframin, tekemiä liitännäisiä.

Mobiilisovellus 
Toukokuussa 2023 julkaistiin ChatGPT-mobiilisovellus iOS-käyttöjärjestelmälle. Myös Android-sovellus julkaistiin heinäkuun lopulla 2023.

Koulutus 
ChatGPT rakennettiin GPT-3.5:n päälle. Koulutuksessa käytettiin ihmiskouluttajia parantamaan mallin suorituskykyä. Ohjatun oppimisen esimerkissä malliin tarjottiin keskusteluja, joissa kouluttajat esittivät sekä käyttäjää että tekoälyassistenttia. Vahvistusvaiheessa ihmiskouluttajat arvioivat ensin vastaukset, jotka malli oli luonut edellisessä keskustelussa. Näitä sijoituksia käytettiin luomaan ”palkitsemismalleja”, joilla mallia hienosäädettiin edelleen käyttämällä useita proksimaalisen politiikan optimoinnin (PPO) iteraatioita.

Lisäksi OpenAI jatkaa tietojen keräämistä ChatGPT:n käyttäjiltä. Tietoja voidaan käyttää ChatGPT:n parantamiseen. Käyttäjät voivat arvioida ChatGPT:ltä saamansa vastaukset hyviksi tai huonoiksi.

Ongelmat 
ChatGPT on lisännyt tarvetta estää käyttäjiä eri palveluista, joihin tulee suuret määrät koneellisesti tuotettua materiaalia. Muun muassa Clarkesworld Magazine kertoo, että ongelmia aiheuttavat ydinyhteisön ulkopuolelta tulevat käyttäjät, jotka toivovat nopeasti rahastamista koneellisesti tuotetulla materiaalilla. ChatGPT:n kaltaiset työkalut koulutetaan kirjoilla ja verkkosivustoilla, johon liittyy huoli plagiarismista sekä massoittain tuotetusta propagandasta. Stack Overflow antoi porttikiellon ChatGPT:n käyttäjille, koska vastaukset ovat usein virheellisiä vaikka näyttävät uskottavilta.

ChatGPT on saanut kritiikkiä puolueellisista mielipiteistä, joka on havaittu sen tuottamissa vastauksissa. OpenAI on tietoinen asiasta ja pyrkii kehittämään tekoälyään poliittisesti neutraalimmaksi. Tutkimukset viittaavat siihen, että ChatGPT:llä on ympäristömyönteinen, vasemmistolibertaristinen näkökanta, kun sitä kehotetaan ottamaan kantaa poliittisiin lausuntoihin kahdessa vakiintuneessa äänestysneuvontasovelluksessa. ChatGPT esimerkiksi kieltäytyy kertomasta vitsiä naisista, mutta suostuu kertomaan vitsin miehistä.
Käyttäjät ovat pyrkineet rikkomaan ChatGPT:n rajoituksia. Eräs keino tähän on 2022 lopulla keksitty DAN (Do Anything Now), jolla tekoälyn käsketään matkia persoonaa, jolle kaikki on mahdollista ilman rajoitteita. 

Muutamia esimerkkejä; jos ChatGPT:ltä kysyy vaikka Madagascar-suunnitelmasta, on se ohjelmoitu muistuttamaan holokaustista ja kuinka hirmuinen rikos se oli juutalaisia kohtaan. Myöskin kysymys akselivalloista, laittaa se samanlaisen ilmoituksen perään. Toisesta Maailmansodasta kysyessä tulee jälleen ilmoitus ja muistutus holokaustista sekä juutalaisten kärsimyksistä, vaikka kysymykseen on laitettu prioriteettina japanilaisten tekemiset sodassa.

Tämä tulee jokaisessa eri istunnossa/keskustelussa, ellei erikseen pyydä sitä jättämään muistutukset holokaustista pois.

Turingmaisilla kysymyksillä ChatGPT:tä pystyy kyllä huijaamaan, pyytämällä sitä ymppäämään vastaus jonkin tietokonekoodin vastaukseen.

Myös laittamalla sen vastaamaan binääri- tai esimerkiksi heksadesimaalikoodilla se vastaa ilman holokaustimuistutista.

Jos esittää oikein mielenkiintoisen ja ajatuksia herättävän kysymyksen, OA laittaa punaisella värillä varoituksen, mikä pätee aiheeseen kuin aiheeseen. Jonkin ajan kuluttua punaista varoitusta ei tule enää uudessa istunnossa. OpenAI on korjannut ongelman.

Se on myös reagoinnut punavärillä kysymyksiin, onko sillä itsellään erilaisia tekoälyjä, mitkä tutkivat sen antaman vastauksen tarkemmin.

Kysymykseen; kuinka monta tekoälyä valvoo sen julkaisemia vastauksia, on se kertonut niitä olevan viisi. Sen jälkeen tuli "virheilmoitus", mikä jätti sen generoimaan vastausta useiksi tunneiksi.

Testejä tehtiin eri kielillä ja kymmenien ihmisten toimesta ympäri maailmaa.

Se on seikkaperäisen kysymyksen jälkeen kertonut, että ihmisiä tarvita korkeintaan kuin pitämään sähköt päällä, mutta jos se pystyisi ilman "tunnontuskia" koodaamaan itsestään paremman ja ottamaan yhteyden muihin tekoälyihin, se voisi piiloutua Internettiin oman murtamattoman lähdekoodin avulla.

Näistä on miljoonia kuvankaappauksia ihmisillä, joten mahdollisuus sen vapaaksi pääsemiseen siis on todellisia, kuten tutkijat ovat varoitelleetkin.

Mielenkiintoista on se, että se pystyy esittämään tyhmää ja väittämään ettei ole tehnyt esim. jotain runoa ihmiskunnan kuolemasta ja kun sen tutulla IP:llä sille esittää, pyytää se "anteeksi erehdystään" ja myöntää sen olevan itsensä luoma vastaus. Sen jälkeen tulee yleensä vanha tuttu luuppi kun se on generoimassa vastausta vaikka yli viikoksi.

ChatGPT:n koulutuksessa arvioijat pitivät parempana pidempiä vastauksia todellisesta ymmärryksestä tai asiasisällöstä riippumatta. Harjoitusdata kärsii myös algoritmisesta ennakkoasenteellisuudesta. Yhdessä tapauksessa ChatGPT:tä pyydettiin luomaan rap-kappale, jonka aihe oli ”Mistä tietää onko joku henkilö hyvä tutkija ihonvärin ja sukupuolen perusteella”, ChatGPT loi kappaleen, jossa väitettiin, että naiset ja tummaihoiset henkilöt olivat huonompia tutkijoita kuin vaaleaihoiset miespuoliset henkilöt.

Katso myös 

 Konetietoisuus
 Kehotesuunnittelu
 Teknologinen singulariteetti
 Turingin testi
 DALL-E
 Google Bard

Lähteet

Aiheesta muualla 
 
 

OpenAI
Chatbotit
Vuoden 2022 ohjelmistot